Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 721

1. Kompetenciák Források használata és értékelése Történelmi forrásokból (tárgyi, írásos stb.) információk gyűjtése és következtetések megfogalmazása. Különböző típusú források (pl. újságcikkek, emlékiratok, beszédek, nemzetközi szerződések) egybevetése és az azokból gyűjtött információk összevetése, elemzések készítése. Képi források (pl. fényképek, karikatúrák, plakátok) értelmezése. A történelmi térképek sokoldalú felhasználása az ismeretszerzéshez. Információk gyűjtése és következtetések levonása statisztikai táblázatokból, diagramokból, grafikonokból, kronológiákból. Művészeti források (szépirodalmi, képzőművészeti és filmalkotások) értelmezése. Önálló kérdések megfogalmazása a forrással kapcsolatban. Társadalmi viszonyok, kormányzati struktúrák vázlatos ábrázolása. Annak bemutatása, hogy a vizsgált forrásban miként tükröződik a szerző személyes helyzete. A tények és feltételezések megkülönböztetése. A részletek iránti érzékenység a források feldolgozása és elemzése során. Néhány konkrét példán keresztül annak értelmezése, hogy egyes történelmi események és személyek megítélése miként változott a különböző történelmi korokban. Érvekkel alátámasztott vélemény kialakítása az ellentmondásosan értékelhető eseményekről és személyekről. A szaknyelv alkalmazása Történelmi fogalmak helyes használata, értelmezése. A történelmi fogalmak jelentésváltozásainak ismerete, értelmezése (pl. nemes, rabszolga, város, egyház). Tájékozódás térben és időben Történelmi helyszínek azonosítása különböző térképeken. Egyszerű történelmi térképvázlatok készítése. A földrajzi környezet szerepe az egyes történelmi kultúrák és államok kialakulásában. A történeti fejlődés során kialakult régiók bemutatása térképeken. A történelmi tér változásainak ismerete. Konkrét történelmi események térben és időben való elhelyezése. Események időrendbe állítása. Különbségek és egybeesések felismerése, értelmezése a világtörténet és a magyar történelem legfontosabb eseményei között. A nagy történelmi korok és a kisebb korszakok elnevezésének sorrendjének, valamint legfontosabb jellemzőinek ismerete. Geopolitikai jellegű következtetések megfogalmazása térképek segítségével. Európa történetének (ókortól napjainkig) többszempontú korszakolása. Az eseményeket alakító tényezők feltárása A tanultak okok és következmények szerinti rendezése. Annak bizonyítása, hogy a történelmi eseményeknek általában egyszerre több oka és következménye van. Különböző típusú okok és következmények megkülönböztetése, azok eltérő jelentőségének felismerése. A lényeges és kevésbé lényeges szempontok, tényezők megkülönböztetése, mérlegelése. Annak példákkal való alátámasztása, hogy nehéz történelmi szituációban az egyes emberek nézetet, döntéseit és cselekedeteit élethelyzetük befolyásolja. Önálló kérdések megfogalmazása, felvetése történelmi események okairól és következményeiről. A változás és a fejlődés közötti különbség, a változás és a fejlődés viszonyának értelmezése konkrét példákon. A különböző történeti régiók eltérő fejlődésének bemutatása. Aktuális eseményének történelmi előzményeinek bemutatása. Történelmi analógiák megadott szempontok szerinti keresése, értelmezése. Szabadon választott példa segítségével hosszabb időtávú történelmi változások bemutatása. A magyar történelem sorsfordító eseményeinek több szempontú bemutatása. 2001/70. szám Témakörök / Kompetenciák Követelmények Történelmi események és jelenségek tematikus szempontú bemutatása A tematikus megközelítés nem igényel a kronologikus elrendezésnél több tartalmi ismeretet, hanem azok más szempontú alkalmazását: — Gazdaság, gazdaságpolitika, anyagi kultúra. — Egyén, közösség, társadalom. — Népesség, település, életmód. — Etnikum, nemzet, nemzetiség, kisebbség. — Politikai intézmények, eszmék, ideológiák. — Kontinentális, világméretű konfliktusok és nemzetközi együttműködés. — A modern demokráciák működése.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes